【周日索騎跑G3】小鍾最深刻 係加州一寶被告甩激嬲師傅
2024年05月01日 23:40
東網電視
更多新聞短片
鍾易禮升格大師傅。
鍾易禮今晚憑「顏色大皇」贏得在港第70場頭馬，騎者表示非常感動，因為可以完成任務，本身都唔係好大壓力，去到冠軍賽馬日當日覺得開始有機會，但都爭少少贏唔到就開始有少少壓力，而今日都跑咗咁多場賽事，但都未有進帳，都喺度諗會唔會去到尾場先贏馬，好彩隻馬都畀到自己好大信心，順利贏馬畢業。
鍾易禮感激香港賽馬會以及見習騎師學校給予機會，因為自己遲起步，21歲先開始學騎馬，喺呢7年都得到馬會支持同幫助，能夠畢業非常開心。被問到在香港策騎以來最深刻嘅事，鍾易禮就話係「加州一寶」畀人告甩頭馬，當時師傅都好勞氣，自己又令到馬主冇咗一場頭馬，之後反省好耐，包括陣上安全問題等等，從而改善自己。
鍾易禮嚟緊2400米G3皇太后紀念盃將會策騎沈廐「智取神駒」，鍾易禮透露係自己主動向練馬師索騎，感謝成哥知道自己冇磅減都仲起用，星期日會竭盡全力做到最好。